Audun Heskestad

Audun Heskestad (født 9. november 1942) er en norsk forlagsmann. Han var i 23 år forlagssjef i Det Norske Samlaget.

Heskestad er utdannet jurist fra Universitetet i Oslo, men hadde det meste av sin yrkeskarriere i forlagsbransjen. Han ble i 1971 økonomisjef i Det Norske Samlaget, og forble i forlaget til han gikk av med pensjon i 2009. Fra 1981, til han ga fra seg sjefsstolen i 2004, var han forlagssjef i Det Norske Samlaget. Heskestad har vært styreleder i Nynorsk Pressekontor og leder i Den norske forleggerforening.

Kongen utnevnte i 2011 Heskestad til ridder av 1. klasse av St. Olavs Orden «for hans innsats for nynorsk skriftkultur.» I 2006 ble han utnevnt til æresmedlem i Noregs mållag.

Referanser 

Norske jurister
Norske forleggere
Nynorskforkjempere
Riddere av 1. klasse av St. Olavs Orden
Fødsler i 1942